Padidėjęs prakaitavimas, arba hiperhidrozė – būklė, kuri kelia diskomfortą visada dėl prakaito dėmių, prakaituojančių delnų ar nemalonaus kvapo. Vienas iš saugiausių hiperhidrozės gydymo būdų – botulino toksino injekcijos. Botulinas blokuoja neuromediatoriaus acetilholino plitimą iš nervinės galūnėlės odoje į prakaito liauką, dėl to labai ženkliai sumažėja arba visai išnyksta prakaitavimas toje zonoje. Šis metodas neužkemša ir nepažeidžia pačių prakaito liaukų, jos laikinai atpalaiduojamos ir paprasčiausiai neišskiria prakaito. Tokia procedūra įprastai atliekama pažastų, delnų ar padų zonose.
Kitas dažnas klausimas – ar laikinas prakaitavimo sustabdymas nepakenks, nes prakaitas reikalingas ir vėsinimo bei toksinų pašalinimo funkcijai. Trumpas atsakymas – ne. Žmogaus kūnas prakaituoja visas, todėl atlikus botulino injekcijas tik, tarkime, pažastų zonoje, prakaitas kaip ir įprasta toliau išsiskirs kitose kūno vietose. Atkreipiame dėmesį, kad botulinas naudojamas padidėjusio prakaitavimio gydymui žmonėms, kuriuos prakaitavimas vargina ir be fizinio aktyvumo, ir tik 1-2 mažose zonose, todėl organizmo gebėjimui atsivėsinti tai nedaro įtakos.